CELEX: 22007D0462
Language: da
Date: 2007-05-25 00:00:00
Title: 2007/462/EF: Afgørelse nr. 3/2007 truffet af AVS-EF-Ministerrådet den 25. maj 2007 om ændring af afgørelse nr. 3/2001 om tildeling til Somalia af midler fra 8. og 9. Europæiske Udviklingsfond

5.7.2007   
            
            
               DA
            
            
               Den Europæiske Unions Tidende
            
            
               L 175/36
            
         
      AFGØRELSE Nr. 3/2007 TRUFFET AF AVS-EF-MINISTERRÅDET
   
   den 25. maj 2007
   om ændring af afgørelse nr. 3/2001 om tildeling til Somalia af midler fra 8. og 9. Europæiske Udviklingsfond
   (2007/462/EF)
   AVS-EF-MINISTERRÅDET HAR —
   under henvisning til partnerskabsaftalen mellem gruppen af stater i Afrika, Vestindien og Stillehavet, på den ene side, og Det Europæiske Fællesskab og dets medlemsstater, på den anden side, undertegnet i Cotonou den 23. juni 2000 (1) som revideret ved aftalen (2) om ændring af nævnte AVS-EF-partnerskabsaftale, undertegnet i Luxembourg den 25. juni 2005, særlig artikel 93, stk. 6, og
   ud fra følgende betragtninger:
   
               (1)
            
            
               Artikel 93, stk. 6, i AVS-EF-partnerskabsaftalen gør det muligt for AVS-EF-Ministerrådet at yde en særlig støtte til AVS-lande, der var part i de tidligere AVS-EF-konventioner, men som i mangel af normalt etablerede statslige institutioner ikke har været i stand til at undertegne eller ratificere AVS-EF-partnerskabsaftalen. Denne støtte kan rettes mod institutionsopbygning og aktiviteter for social og økonomisk udvikling, idet der tages særlig hensyn til de mest udsatte befolkningsgruppers behov. Denne bestemmelse anvendes på Somalia.
            
         
               (2)
            
            
               Ved afgørelse nr. 3/2001 af 20. december 2001 (3) tildelte AVS-EF-Ministerrådet Somalia 149 mio. EUR fra 9. Europæiske Udviklingsfond til finansielt og teknisk samarbejde. Funktionen som national anvisningsberettiget for programmeringen og gennemførelsen af denne tildeling blev betroet den ledende anvisningsberettigede for Den Europæiske Udviklingsfond.
            
         
               (3)
            
            
               Artikel 3, stk. 5, i bilag IV til AVS-EF-partnerskabsaftalen gør det muligt for Fællesskabet at øge tildelingen til et land under hensyn til særlige behov eller usædvanlige resultater.
            
         
               (4)
            
            
               Ifølge artikel 5, stk. 2, i bilag IV kan der gennemføres en undersøgelse under ekstraordinære omstændigheder som omhandlet i bestemmelserne om humanitær bistand og katastrofebistand. Set i lyset af konklusionerne fra ad hoc-undersøgelsen af programmet for samarbejde med Somalia kræves der yderligere midler under 9. EUF for at sikre fortsat støtte til Somalias befolkning, indtil 10. EUF træder i kraft —
            
         TRUFFET FØLGENDE AFGØRELSE:
   Artikel 1
   I AVS-EF-Ministerrådets afgørelse nr. 3/2001 indsættes følgende artikel:
   
      »Artikel 3a
      På baggrund af konklusionerne i en ad hoc-undersøgelse tildeles Somalia et yderligere beløb på 36 144 798 EUR fra 9. EUF til finansielt og teknisk samarbejde inden for den finansieringsramme for langsigtet udvikling, der er omhandlet i finansprotokollens nr. 3, litra a), anført i bilag I i AVS-EF-partnerskabsaftalen.«
   
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 25. maj 2007.
      
         
            For AVS-EF-Ministerrådet
         
         Mohlabi K. TSEKOA
         
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  EUT L 209 af 11.8.2005, s. 27. Midlertidig anvendt aftale i medfør af afgørelse nr. 5/2005 (EUT L 287 af 28.10.2005, s. 1).
   
      (3)  EFT L 56 af 27.2.2002, s. 23.